কাল সারারাত নিজের সাথে যুদ্ধ করেছে নিজেই। একদিকে বত্রিশ বছর ধরে লালন করা আত্মঅহংকার, অন্যদিকে অভাব আর ক্ষুধার তীক্ষ্ণ দাঁতের কামড়। বউয়ের ছুঁড়ে দেওয়া কথাগুলো যেন বিষ ঢালছিল তার এক কানে-  -ইহ.........দুই পয়সা কামানির মুরদ নাই তার আবার অহংকার। কিয়ের অহংকার? আগে প্যাডের ভাত, তারপর অন্যকিছু। ভালো মাইনষের মত কাইল লাইনে গিয়া  খাড়াইবা। কয় কিনা রাজাকারের দেওয়া সাহায্য নিমুনা। ইহহ... ওই অহংকার ধুইয়াই পানি খাও। ভাত আর খাওন লাগত না।